Oppsummering gruppeoppgaver om Samla Plan

(Oppsummeringen gjengir synspunkter som kom til uttrykk i gruppearbeidet og diskusjon under oppsummeringen. Den representerer hverken offisielle synspunkter eller bindende konklusjoner for NVE, DN eller FM).
Politiske signaler om framtidige kraftutbygging:

De politiske signalene innen vassdragsforvaltningen er noe uklare og ikke helt entydige. Energi- og miljøpolitikken knytta til vassdragene har til dels motsatte mål som det i konkrete saker ofte kan være vanskelig å forene i behandling av enkeltsaker. Det er i alle fall vanskelig å forutse hva som blir praktisk politikk. Det er likevel mye som tyder på at en politisk vil være mer restriktiv til vannkraft​utbygging. Det er noen hovedlinjer som er mulig å ane: 

· fra store til små kraftverk

· sterkere fokus på eksisterende anlegg og bedre utnyttelse av eksisterende infrastuktur

· større vekt på urørte vassdrag og urørt natur

Samla plan og framtiden
Samla plan har en viktig funksjon i forhold til konsesjonsbehandlinga. Det gir muligheter til å sikre helhetsvurderinger i vassdrag som bør videreføres. Behov for en nasjonal vassdragsplan. SP ivaretar også ett to-fase prinsipp i konsesjonsbehandlingen som er viktig i forhold til konfliktavklaring tidlig i planlegginga. En mulig videreføring kan bla skje gjennom utvikling av KU-regelverket. Det kan være aktuelt å utvikle KU på ulike måter;

· Ivaretakelse av prosjektene på et overordnet nivå (SEA)

· Senke KU-grensekravet for kraftprosjekter

· Meldingsfasen gjøres til en ”light”-konsesjon 

Likeledes kan SP ivaretas gjennom en implementeringen av EU’s vanndirektiv. Vi trenger SP inntil en erstatning foreligger. 

